**LISENSSISOPIMUS (TAVARAMERKKI)**

Tämä lisenssisopimus(“**Sopimus**”) on tehty [PVM] (”**Voimaantulopäivä**”) seuraavien osapuolten välillä:

**OSAPUOLET**

1) **Yritys** (”**Lisenssinantaja**”)

Y-tunnus -

Osoite

2) **Yritys** (“**Lisenssinsaaja**”)

Y-tunnus -

Osoite

1)– 2) yhdessä jäljempänä “**Osapuolet**” ja erikseen “**Osapuoli**”.

1. **SOPIMUKSEN TAUSTA JA TARKOITUS**
   1. Lisenssinantaja on seuraavien tavaramerkkirekisteröintien (myöhemmin ”**Tavaramerkit**”) haltija:

1) EU-tavaramerkki MERKKI nro 123456 luokissa 1,2,3

2) Suomalainen tavaramerkki LOGO nro 654321 luokissa 4,5,6

3) Kansainvälinen tavaramerkki MERKKI nro 789123 luokissa 7,8,9

* 1. Tämän sopimuksen tarkoituksena on sopia Lisenssinsaajan oikeudesta käyttää Lisenssinantajan Tavaramerkkejä liiketoiminnassaan.

1. **LISENSSIN EHDOT**

**Tavaramerkkien käyttö**

* 1. Tällä Sopimuksella Lisenssinantaja myöntää Lisenssinsaajalle ei-yksinomaisen oikeuden käyttää Tavaramerkkejä liiketoiminnassaan [Maat] (myöhemmin ”**Alue**”) tämän Sopimuksen voimassaollessa (myöhemmin ”**Lisenssi**”). Lisenssi ei rajoita Lisenssinantajan oikeutta käyttää Tavaramerkkejä tai lisensoida Tavaramerkkejä kolmansille osapuolille. Lisenssi myönnetään [Tavarat] valmistamiseen, markkinoimiseen ja myymiseen (myöhemmin ”**Tuotteet**”) Alueella.
  2. Lisenssinsaajalla ei ole oikeutta lisensoida Tavaramerkkejä kolmansille osapuolille, ellei kyse ole fuusio- tai yrityskauppatilanteessa tai mikäli kyseessä on osakevaihtona tehtävä kauppa ja ostava osapuoli sitoutuu tämän Sopimuksen ehtoihin. Sopimuksen siirrosta tulee ilmoittaa Lisenssinantajalle ja ostajan pitää liittyä tähän Sopimukseen allekirjoituksin.
  3. Lisenssinsaajalla on oikeus käyttää alihankkijoita Tuotteiden valmistuksessa edellyttäen, että Lisenssinsaaja ilmoittaa alihankkijoiden käyttämisestä Lisenssinantajalle etukäteen ja, että alihankkijat sitoutuvat noudattamaan tämän Sopimuksen ehtoja.
  4. Lisenssinsaaja sitoutuu siihen, ettei se rekisteröi tai hae rekisteröintiä Tavaramerkeille tai niiden kanssa sekoitettavissa oleville tavaramerkeille tai tavaramerkeille, jotka sisältävät Lisenssinantajan Tavaramerkkejä.
  5. Lisenssinsaaja sitoutuu siihen, ettei se edesauta tai tee toimenpiteitä Tavaramerkkien kumoamiseksi tai vastusta Tavaramerkkien rekisteröintiä missään päin maailmaa.

**Lisenssimaksu**

* 1. Lisenssi on maksuton.

TAI

Lisenssinsaaja maksaa Lisenssinantajalle - % rojaltin saamastaan Tuotteiden arvonlisäverottomasta vuosittaisesta nettomyyntihinnasta (myöhemmin ”**Rojalti**”). Nettomyyntihinta tarkoittaa Lisenssinsaajan miltä tahansa Lisenssinsaajan asiakkaalta, jälleenmyyjältä tai kolmannelta taholta Tuotteista saamaa maksun arvonlisäverotonta (tai vastaava vero) määrää.

Rojalti maksetaan Lisenssinantajan laskua vastaan 14 päivän maksuajalla. Laskuun lisätään laskutushetkellä voimassa oleva arvonlisävero.

* 1. Lasku perustuu Lisenssinsaajan kirjallisesti toimittamaan rojaltiraporttiin, jossa Lisenssinsaajan tulee raportoida Lisenssinantajalle Tuotteiden nettomyyntihinta ja Rojaltin määrä ilman aiheetonta viivytystä kunkin vuosineljänneksen päätyttyä. Raportointi ja maksut tulee suorittaa myös Sopimuksen päätyttyä niin kauan kuin Tuotteita toimitetaan ja siten Rojalteja kertyy, kuten yllä tässä Sopimuksessa on sovittu. Lisenssinantajalla on oikeus milloin tahansa pyytää raportin tarkistamiseksi tarvittavat otteet ja tiedot Lisenssinsaajan kirjanpidosta. Lisenssinsaaja toimittaa nämä viivytyksettä ja korjaa tarvittaessa raportin myös viivytyksettä.

**Tavaramerkkien voimassaolo**

* 1. Lisenssinantaja on velvollinen pitämään Tavaramerkit voimassa Alueella Sopimuksen voimassaoloajan. Lisenssinantaja vastaa Tavaramerkkien uudistuksista aiheutuneista kustannuksista.
  2. Lisenssinantajalla on velvollisuus tiedottaa Lisenssinsaajaa sellaisista Tavaramerkkeihin liittyvistä olosuhdemuutoksista, jotka voivat vaikuttaa Lisenssinsaajalle tällä Sopimuksella myönnettyihin oikeuksiin.

1. **SOPIMUKSEN VOIMASSAOLO**
   1. Sopimus tulee voimaan [allekirjoitus pvä] ja on voimassa toistaiseksi. Sopimus on irtisanottavissa kumman tahansa Osapuolen kirjallisella ilmoituksella kuuden (6) kuukauden irtisanomisaikaa noudattaen. Lisenssinsaajalla on oikeus käyttää Tavaramerkkejä koko irtisanomisajan. Irtisanomisilmoitus on toimitettava toiselle osapuolelle kirjallisesti tai sähköpostitse.
   2. Mikäli Osapuoli olennaisesti rikkoo tai laiminlyö tämän Sopimuksen asettamia velvoitteita eikä rikkonut Osapuoli 14 päivän kuluessa siitä, kun toinen Osapuoli on tästä sopimusrikkomuksesta kirjallisesti huomauttanut, ole korjannut menettelyään, toisella Osapuolella on oikeus kirjallisesti purkaa tämä Sopimus päättymään välittömästi.
   3. Mikäli Lisenssinsaaja asetetaan konkurssiin tai asetetaan selvitystilaan tai todetaan maksukyvyttömäksi, purkautuu tämä sopimus ilman eri ilmoitusta ja Lisenssi Tavaramerkkeihin lakkaa.
2. **IMMATERIAALIOIKEUKSIEN LOUKKAUKSET**
   1. Lisenssinantaja vakuuttaa ja vastaa siitä, että Tavaramerkkien Sopimuksen mukainen käyttö ei loukkaa kolmannen osapuolen immateriaalioikeuksia.
   2. Mikäli kolmas osapuoli esittää Lisenssinsaajaa kohtaan immateriaalioikeusloukkausväitteen koskien Tavaramerkkien käyttöä Alueella, Lisenssinantaja lupaa ryhtyä kustannuksellaan tarvittaviin toimiin vapauttaakseen Lisenssinsaajan vastuusta. Edellä mainittu Lisenssinantajan velvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

TAI

Lisenssinantaja on velvollinen puolustamaan kustannuksellaan Lisenssinsaajaa, jos Lisenssinsaajaa vastaan esitetään väite siitä, että Tavaramerkkien käyttö loukkaa kolmannen osapuolen immateriaalioikeuksia Alueella. Edellä mainittu Lisenssinantajan puolustusvelvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

1. **VELVOITTEET SOPIMUKSEN PÄÄTTYESSÄ**
   1. Lisenssinsaajalla on oikeus myydä ja käyttää kaikki irtisanomisilmoituksen vastaanottamista ennen valmistetut Tuotteet ja markkinointimateriaalit kahdeksan (8) kuukauden kuluessa irtisanomisilmoituksen antamisesta.
2. **VASTUUNRAJOITUS**
   1. Kumpikaan osapuoli ei vastaa toiselle osapuolelle syntyvistä mahdollisista välillisistä tai epäsuorista vahingoista. Osapuolten vastuu toisiaan kohtaan on kaikissa tapauksissa rajoitettu viiteen tuhanteen (5000) euroon. Tätä rajoitusta ei kuitenkaan sovelleta tahallisuudesta tai törkeästä huolimattomuudesta aiheutuneisiin vahinkoihin.

1. **LUOTTAMUKSELLISUUS**
   1. Osapuolet sitoutuvat pitämään tämän Sopimuksen sisällön luottamuksellisena sekä pidättäytymään sellaisista toimista, jotka saattavat vahingoittaa toisen osapuolen mainetta.
   2. Salassapitovelvollisuuden estämättä Osapuolilla on kuitenkin oikeus antaa tästä sopimuksesta tietoa viranomaisille, mikäli lainsäädäntö tai sopimuksen toteuttaminen näin edellyttää.
   3. Lisäksi Osapuolet sitoutuvat ohjaamaan toiselle osapuolelle tarkoitetut yhteydenotot asianmukaisesti toiselle osapuolelle.
2. **SOVELLETTAVA LAKI JA RIITOJEN RATKAISEMINEN**
   1. Tähän sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.
   2. Tätä Sopimusta koskevat erimielisyydet pyritään ensisijaisesti ratkaisemaan neuvottelemalla. Mikäli näissä neuvotteluissa ei saavuteta ratkaisua 60 päivän sisällä, tästä Sopimuksesta aiheutuvat riidat ratkaistaan Helsingin käräjäoikeudessa ensimmäisenä asteena.
3. **SOPIMUKSEN MUUTTAMINEN**
   1. Tätä sopimusta voidaan muuttaa vain kummankin Osapuolen allekirjoittamalla kirjallisella sopimuksella.

* 1. Tätä Sopimusta on laadittu kaksi samasanaista kappaletta, yksi kullekin Osapuolelle.

Paikka: \_\_\_\_\_\_\_\_\_\_\_\_\_\_ Paikka: \_\_\_\_\_\_\_\_\_\_\_\_\_\_

Päiväys: \_\_\_\_\_\_\_\_\_\_\_\_\_ Päiväys: \_\_\_\_\_\_\_\_\_\_\_\_\_

Yritys Yritys

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_